# data[].attributes.body
Uji kefahaman anda terhadap topik yang dibincangkan dalam padlet ini dengan menjawab kuiz yang telah disediakan

# data[].attributes.attachment_link.description
Join an activity with your class and find or create your own quizzes and flashcards.

# data[].attributes.headline
MARI KITA TELITI KANDUNGAN YANG TERDAPAT DALAM FPK

# data[].attributes.subject
MARI KITA TELITI KANDUNGAN YANG TERDAPAT DALAM FPK

# data[].attributes.headline
KESAN LAPORAN RAHMAN TALIB 1960 TERHADAP PEMBENTUKAN FALSAFAH PENDIDIKAN KEBANGSAAN

# data[].attributes.subject
KESAN LAPORAN RAHMAN TALIB 1960 TERHADAP PEMBENTUKAN FALSAFAH PENDIDIKAN KEBANGSAAN

# data[].attributes.body
Laporan ini menjadi asas kepada pembentukan salah satu prinsip dalam Falsafah Pendidikan Kebangsaan (FPK) iaitu mewujudkan rakyat Malaysia yang mempunyai sifat-sifat akhlak terpuji.

- Laporan ini menekankan pendidikan akhlak kepada seluruh murid di Malaysia tanpa mengira kaum. Bagi mereka yang beragama Islam, pendidikan akhlak diajar dalam subjek Pendidikan Islam manakala pendidikan akhlak diajar dalam subjek Pendidikan Moral bagi mereka yang bukan beragama Islam

Kenaikan secara automatik dan pendidikan yang percuma memberi peluang kepada seluruh rakyat Malaysia untuk mendapatkan pendidikan yang mencukupi.

- Hal ini dikatakan demikian kerana, melalui pendidikan, mereka dapat mengubah nasib keluarga dan kehidupan ke arah yang lebih baik.
- Perkara ini bertepatan dengan salah satu objektif dalam Falsafah Pendidikan Kebangsaan (FPK), iaitu memberi sumbangan terhadap keharmonian dan kemakmuran keluarga, masyarakat dan negara.

Laporan Rahman Talib menekankan pendidikan teknik dan vokasional sebagai salah satu cara untuk memperkembangkan lagi potensi individu yang mana ianya selari dengan salah satu kandungan FPK.

-Hal ini dikatakan demikian kerana ada di kalangan pelajar di sekolah yang mempunyai potensi serta minat yang mendalam terhadap bidang teknikal dan vokasional.
- Dengan penekanan terhadap bidang ini, potensi pelajar-pelajar ini dapat digilap ke tahap yang maksimum sehingga mampu melahirkan lebih ramai tenaga mahir yang bertaraf antarabangsa.

Laporan ini juga berperanan penting terhadap salah satu kandungan FPK iaitu Kepercayaan dan Kepatuhan kepada Tuhan melalui penetapan pendidikan agama Islam kepada murid sekurang-kurangnya 15 orang.

-Pegangan agama yang kukuh ini penting untuk menghindari diri mereka daripada melakukan sebarang kejahatan kerana setiap perbuatan di dunia ini akan mendapat balasan sama ada baik atau buruk di akhirat kelak.

Penetapan agama Islam melalui laporan ini juga berupaya membantu murid-murid untuk mencapai kesejahteraan bagi diri mereka sendiri (FPK)

- Hal ini dikatakan demikian kerana dengan mematuhi apa yang dituntut dalam agama seperti menghindari maksiat, bertakwa kepada Allah dan sebagainya, seseorang itu akan mencapai kebahagian serta kesejahteraan hidup.

# data[].attributes.attachment_link.authors[].name
MT20623 Muhammad Alif Hakimi Bin Suhaimi

# data[].attributes.body
Daripada laporan-laporan yang telah diperkenalkan sama ada sebelum atau selepas merdeka, kami telah memilih Laporan Rahman Talib 1960 sebagai laporan untuk kami analisis bagi menyiapkan Tugasan 2 iaitu Persembahan Digital

# data[].attributes.headline
PERKEMBANGAN SISTEM PENDIDIKAN DI MALAYSIA 

# data[].attributes.subject
PERKEMBANGAN SISTEM PENDIDIKAN DI MALAYSIA 

# data[].attributes.body
Mari tonton video di atas =)

# data[].attributes.body
MUHAMMAD AMMAR HAZIQ BIN MOHD RAIZOL (11S)

- NO KP: 031227030493
- ANGKA GILIRAN: 2021252340643

NUR ATILYA DANISHA BINTI ZAHARI (11S)

- NO KP: 030126060074
- ANGKA GILIRAN: 2021252340650

MUHAMMAD ALIF HAKIMI BIN SUHAIMI (11S)

- NO KP: 030821030061
- ANGKA GILIRAN: 2021252340642

# data[].attributes.body
MUHAMMAD ALIF HAKIMI BIN SUHAIMI
2021252340642

Secara tuntasnya, jelaslah kepada kita bahawa Laporan Rahman Talib membawa kesan yang cukup signifikan dalam proses pembentukan Falsafah Pendidikan Kebangsaan (FPK) yang menjadi sebuah dasar kepada sistem pendidikan di negara kita Malaysia secara keseluruhannya. Kita dapat melihat terdapat hubung kait atau persamaan antara isi kandungan dalam laporan ini dengan FPK. Misalnya, pendidikan akhlak yang ditekankan dalam laporan ini dikatakan selari dengan salah satu matlamat FPK yakni mewujudkan masyarakat yang mempunyai akhlak yang mulia. Oleh itu, wajarlah kepada kita semua terutamanya guru sebagai agen penyebar ilmu pendidikan untuk memahami dengan sebaiknya sejarah perkembangan pendidikan di Malaysia serta kesannya terhadap FPK secara keseluruhannya supaya pelbagai manfaat dapat diperoleh dalam usaha untuk meningkatkan lagi mutu pendidikan di negara kita ke tahap yang lebih tinggi.

MUHAMMAD AMMAR HAZIQ BIN MOHD RAIZOL
2021252340643

Sudah terang lagi bersuluh bahawa laporan ini memberi impak yang positif dalam proses pembentukan Falsafah Pendidikan Kebangsaan (FPK). Dari sudut peperiksaan, kita dapat melihat bahawa inisiatif ini adalah satu platform yang dapat memperkembangkan lagi potensi murid-murid secara menyeluruh pada masa ini. Peperiksaan kini boleh dijalankan secara amali, mahupun bertulis. Perkara ini selaras dengan salah satu kandungan  FPK yang menekankan perkembangan potensi individu. Sebagai tamsilan, peperiksaan amali seperti aktiviti perkemahan serta bertulis dapat memperkembangkan potensi murid-murid dalam segala aspek. Akhirul kalam, seluruh golongan masyarakat dapat memangkinkan diri mereka sendiri dengan memperkembangkan potensi diri selari dengan golongan individu kelas pertama.

NUR ATILYA DANISHA BINTI ZAHARI
2021252340650

Kita dapat simpulkan bahawa secara keseluruhannya laporan ini memberi kesan yang besar dalam pembentukan Falsafah Pendidikan Kebangsaan terutama dalam melahirkan insan yang seimbang dari pelbagai aspek. Penekanan dalam pendidikan agama yang mampu membentuk insan yang baik dalaman dan luarannya seterusnya memenuhi hasrat kerajaan. Selain itu, peluang yang lebih banyak untuk masyarakat menerima pendidikan telah menunjukkan suatu perubahan yang baik yang diperbaiki dari sejarah perkembangan sistem pendidikan negara. Masyarakat yang tidak berkemampuan tidak akan rasa terbeban kerana pendidikan diberi secara percuma dan akan menggalakkan lagi ramai berminat untuk meneruskan pelajaran. Begitulah impak laporan ini kepada FPK yang amat penting.

# data[].attributes.headline
PEMBENTUKAN  FALSAFAH PENDIDIKAN KEBANGSAAN

# data[].attributes.subject
PEMBENTUKAN  FALSAFAH PENDIDIKAN KEBANGSAAN

# data[].attributes.body
Dasar pendidikan yang telah dijalankan di negara kita ialah Falsafah Pendidikan Kebangsaan (FPK) ataupun dahulunya dikenali sebagai Falsafah Pendidikan Negara (FPN). Menurut dasar tersebut, aktiviti dalam pendidikan dilaksanakan untuk melahirkan murid yang seimbang dari segi intelektual, rohani, emosi dan jasmani. FPK turut dirangka bagi membimbing pendidikan negara untuk mencapai apa yang telah ditulis dalam Laporan Jawatankuasa Kabinet 1979 serta berkesinambungan dengan Kurikulum Baru Sekolah Rendah 1983.

Matlamat pendidikan negara :
melahirkan warganegara yang mempunyai sahsiah yang baik, seimbang dan sepadu dari segi intelek, rohani emosi, dan jasmani, dan melahirkan warganegara yang :
1. Percaya dan patuh kepada Tuhan
2. Berilmu pengetahuan dan berfikiran kreatif dan rasional
3. Berakhlak mulia
4. Berketerampilan
5. Berkeupayaan memberi sumbangan kearah menambah kemakmuran masyarakat dan negara.

FPK membantu untuk mengukuhkan pendidikan di negara ini seperti :

Membantu memperjelaskan matlamat atau tujuan pendidikan di Malaysia

Menghapuskan fahaman sekularisme agak mendalam dalam sistem pendidikan kita

Memberi kesedaran kepada guru dan murid-murid perihal kepentingan nilai-nilai murni semasa berkomunikasi

Memperkasakan penggunaan bahasa ibunda iaitu Bahasa Melayu dalam kurikulum di sekolah kebangsaan dan jenis kebangsaan

Memperluas skop pembelajaran murid supaya dapat berfikiran rasional dan kreatif

Melahirkan individu yang berketerampilan, berintegriti dan juga profesional

# data[].attributes.attachment_caption
Dr (HC) Abdul Rahman Talib (1916 - 1968)

# data[].attributes.headline
                  LAPORAN RAHMAN TALIB 1960

# data[].attributes.subject
                  LAPORAN RAHMAN TALIB 1960

# data[].attributes.body
Laporan Rahman Talib telah menjadi asas kepada wujudnya Akta Pendidikan 1961 di mana cadangan-cadangan dalam Laporan Razak 1956 telah diubah serta dipinda mengikut kesesuaian dengan tujuan untuk menyatukan masyarakat Malaysia yang terdiri daripada pelbagai kaum.

Antara perkara yang dicadangkan dalam laporan ini termasuklah:

Bahasa Melayu dijadikan bahasa pengantar di semua peringkat.

- Inisiaitif ini digunapakai secara menyeluruh termasuklah di sekolah kebangsaan, sekolah menengah kebangsaan serta di peringkat pengajian tinggi.
- Peperiksaan awam diadakan dalam Bahasa Melayu
- Semua calon yang mengambil peperiksaan diwajibkan untuk lulus dalam subjek Bahasa Melayu bagi membolehkan mereka masuk ke sekolah menengah

Kelas peralihan diwujudkan

- Hal ini  bertujuan untuk meningkatkan penguasaan bahasa bagi pelajar dari Sekolah Jenis Kebangsaan (SJK) Cina mahupun Tamil yang bertukar ke sekolah menengah yang menggunakan bahasa Melayu atau Inggeris sebagai bahasa pengantar utama.

Kenaikan pelajar secara automatik ke darjah yang seterusnya di semua sekolah rendah dan menengah bantuan kerajaan.

Mata pelajaran akhlak diwajibkan bagi semua murid.

- Bagi murid beragama Islam, mereka akan mengikuti mata pelajaran Pendidikan Islam manakala murid beragama lain akan mengikuti mata pelajaran Pendidikan Moral.

Berdasarkan Laporan Rahman Talib ini, satu analisis telah dibuat untuk mengkaji penambahbaikan yang telah dibuat daripada laporan yang sebelumnya serta melihat rasional perlaksanaan cadangan-cadangan yang disyorkan dalam laporan ini untuk meningkatkan lagi mutu serta kecekapan sistem pendidikan negara Malaysia.

Penambahbaikan yang dibuat daripada sebelumnya:

- Pendidikan di sekolah rendah dilaksanakan secara percuma.

Inisiatif ini sedikit-sebanyak mampu membantu mereka daripada golongan miskin untuk mendapatkan pendidikan setaraf dengan masyarakat biasa yang lain.

- Sekolah rendah diubah menjadi sekolah kebangsaan atau sekolah jenis kebangsaan

- Sekolah pelajaran lanjutan adalah persekolahan sehingga umur 15 tahun

- Kenaikan murid ke darjah berikutnya dilaksanakan secara automatik

- Pendidikan agama Islam bagi murid-murid ditetapkan sekurang-kurangnya 15 orang.

Hal ini supaya murid-murid mendapat pendedahan kepada Islam dengan lebih awal untuk mengetahui konsep-konsep asas dalam Islam seperti cara membaca al-Quran dengan betul, cara untuk mendirikan solat dan sebagainya.

- Menitikberatkan pendidikan berunsurkan akhlak.

Hal ini penting untuk melahirkan masyarakat Malaysia yang berbudi pekerti serta dipandang tinggi oleh masyarakat luar.

Analisis terhadap rasional perlaksanaan cadangan-cadangan yang disyorkan dalam Laporan Rahman Talib:

Sistem peperiksaan pada hari ini dimulai dengan inisiatif dalam Laporan Rahman Talib dengan wujudnya sistem peperiksaan persekolahan yang sama walaupun berlainan bahasa di setiap peringkat sekolah

- Sistem yang efisien ini dapat mewujudkan suasana yang terurus dalam usaha untuk meningkatkan mutu pendidikan negara kita pada hari ini.
- Hal ini begitu kerana sistem peperiksaan yang cekap dan telus dapat menguji pelajar tentang pengetahuan yang mereka peroleh sepanjang proses pembelajaran dengan tepat.
- Dengan ini, kelemahan pelajar dapat dikenal pasti dengan sebaik mungkin serta langkah yang proaktif dapat diambil oleh pihak berwajib untuk memperbaiki kelemahan-kelemahan ini.

- Inisiatif ini berperanan dalam melahirkan lebih ramai masyarakat yang mempunyai pemikiran kelas pertama.

Laporan ini juga menitikberatkan pendidikan teknik dan vokasional yang dapat melahirkan lebih ramai tenaga mahir.

- Perkara sedemikian dikatakan signifikan bagi menokok pemacuan daya saing serta potensi industri dalam negara selari dengan negara-negara maju di luar sana dalam bidang perindustrian. Sebagai tamsilan, negara China, Jepun dan Korea yang merupakan negara-negara yang maju dalam bidang tersebut.
- Di samping itu, pendidikan teknik dan vokasional ini juga dilihat dapat membuka peluang kepada mereka yang kurang dalam bidang akademik untuk menceburkan diri dalam bidang pekerjaan berasaskan teknik dan vokasional.

Laporan ini menjadi salah satu asbab untuk menggalakkan kesepaduan antara rakyat yang berbilang kaum di Malaysia dengan menjadikan bahasa Melayu sebagai bahasa pengantar yang utama di setiap peringkat sekolah mahupun pengajian tinggi.

-Penggunaan satu bahasa sebagai bahasa pengantar yang utama ini sekaligus akan merapatkan jurang interaksi antara masyarakat Malaysia yang terdiri daripada pelbagai kaum.

-Masyarakat berbilang kaum di Malaysia dapat berkomunikasi  sesama  mereka  dalam  rumpun  bahasa  yang  sama.
-Justeru, komunikasi yang dijalankan ini akan mengeratkan hubungan antara masyarakat pelbagai kaum di Malaysia sekaligus dapat mengukuhkan perpaduan sesama mereka.

# data[].attributes.body
Pendidikan di Tanah Melayu sebelum kemerdekaan dikawal serta berada di bawah kuasa pentadbiran pihak penjajah Inggeris.

Sistem pendidikan pada waktu tersebut tidak berpandukan kepada falsafah atau mana-mana dasar.

Sistem pendidikan yang dijalankan pada zaman penjajahan British telah mendatangkan impak yang besar dalam masyarakat berkaitan wujudnya polarisasi kaum.

Sejarah perkembangan sistem pendidikan penting untuk diketahui agar penambahbaikan dapat dibuat.

Sewaktu zaman penjajahan, sistem pendidikan terus berkembang tanpa melihat kepada keperluan pembangunan, perpaduan kaum dan pembentukan identiti kebangsaan.

Terdapat 3 era utama dalam sejarah perkembangan pendidikan iaitu era sebelum kedatangan British, semasa pemerintahan British dan yang terakhir selepas kemerdekaan Tanah Melayu.